ઉલ્લેખનીય છે કે ગયા સપ્તાહે શેર માર્કેટમાં 0.05 ટકાની સામાન્ય વૃધ્ધિ નોંધાઇ હતી . જેના કારણે આઇટીસી , એસબીઆઇ અને એચડીએફસી બેંકની માર્કેટ કેપિટલમાં કુલ 10,552 કરોડ રૂપિયાનો વધારો થયો છે . બીજી તરફ ઓએનજીસીનું માર્કેટ કેપિટલ અંદાજે 11,080 રૂપિયા જેટલું ઘટીને 2,39,895 કરોડ રૂપિયા થઇ ગઇ છે . કોલ ઇન્ડિયાની માર્કેટ કેપિટલ 7,864 કરોડ રૂપિયા ઘટીને 2,27,041 કરોડ રૂપિયા થઇ છે . ખાનગી ક્ષેત્રની અન્ય અગ્રણી કંપનીઓ રિલાયન્સ ઇન્ડસ્ટ્રીની માર્કેટ કેપિટલ 4,271 કરોડ રૂપિયા ઘટીને 2,70,716 કરોડ રૂપિયા , ઇન્ફોસિસની માર્કેટ કેપિટલ 3,482 કરોડ રૂપિયા ઘટીને 1,45,510 કરોડ રૂપિયા થઇ છે . ટીસીએસની માર્કેટ કેપિટલ 1,820 કરોડ રૂપિયા ઘટીને 2,53,264 કરોડ રૂપિયા થઇ છે . આ ઉપરાંત આઇસીઆઇસીઆઇ અને એનટીપીસીની માર્કેટ કેપિટલમાં પણ ઘટાડો થયો છે . આઇસીઆઇસીઆઇની માર્કેટ કેપિટલ 922 કરોડ રૂપિયા ઘટીને 1,21,899 કરોડ રૂપિયા જ્યારે એનટીપીસીની માર્કેટ કેપિટલ 659 કરોડ રૂપિયા ઘટીને 1,38,400 કરોડ રૂપિયા થઇ છે .